የአሜሪካ ፕሬዚዳንት ባራክ ኦባማ አዲስ አበባ ገቡ
ፕሬዝዳንት ኦባማ ቦሌ አለም አቀፍ የአውሮፕላን ማረፊያ ሲደርሱ ጠቅላይ ሚኒስትር ሀይለማርያም ደሳለኝና ሌሎች ከፍተኛ የመንግስት የስራ ሃላፊዎች አቀባበል አድርገውላቸዋል።በነገው ዕለትም በብሄራዊ ቤተ መንግስት የአቀባበል ስነስርዓት ይደረግላቸዋል፤ በሁለቱ አገራት የሁለትዮሽ ግንኙነትና  በምስራቅ አፍሪካ ሰላምና ደህንነት ዙሪያ ከጠቅላይ ሚንስትር ኃይለማርያም ደሳለኝ እና ከኢፌዴሪ ፕሬዚዳንት ዶክተር ሙላቱ ተሾመ ጋር ይወያያሉ  ጠቅላይ ሚንስትር ሃይለማርያም ደሳለኝ ጋር በመሆንም  ጋዜጣዊ መግለጫ ይሰጣሉ።ፕሬዚዳንቱ  ከአፍሪካ ህብረት ኮሚሽን ሊቀመንበርና ከህብረቱ አባል አገራት መሪዎች ጋር እንደሚመክሩ የተቀመጠው ፕሮግራም ያሳያል።